ປະ​ຊາ​ຊົນ ເດີນ​ຂະ​ບວນ ໃນ​ນະ​ຄອນຫຼວງ ມາດ​ຣິດ ເພື່ອ​ຮັກ​ສາ ແຜນ​ການ ຕໍ່​ຕ້ານ​ ມົນ​ລະ​ພິດ
ເຈົ້າ​ຄອງ​ນະ​ຄອນ ຫົວ​ອະ​ນຸ​ລັກ​ນິ​ຍົມ​ຄົນ​ໃໝ່ ທ່ານ ໂຮ​ເຊ ຫຼຸຍ ມາ​ຕີ​ເນສ-ອາ​ລ​ເມ​ດາ ໄດ້ປະຕິເສດບູລິມະສິດ ຂອງມາດຕະການ “Madrid Central” ໃນລະຫວ່າງການໂຄສະນາຫາສຽງຂອງທ່ານ.
ປະຊາຊົນຫຼາຍພັນຄົນໄດ້ເດີນຂະບວນຜ່ານນະຄອນຫຼວງ ມາດຣິດ ໃນວັນເສົາວານນີ້ ເພື່ອຂໍຮ້ອງໃຫ້ເຈົ້າຄອງນະຄອນຫຼວງ ສເປນ ຄົນໃໝ່ບໍ່ປະຕິເສດ ການຕັ້ງຂໍ້ຈຳກັດໃນ ການສັນຈອນ ທີ່ມີຄວາມທະເຍີທະຍານ ທ່າມກາງການຈັດຕັ້ງເມື່ອບໍ່ດົນມານີ້ ເພື່ອປັບ ປຸງຄຸນນະພາບຂອງອາກາດ ມາດຕະການ “Madrid Central”, ແມ່ນນຶ່ງໃນມາດຕະການຕ່າງໆທີ່ໄດ້ຊັກຊວນໃຫ້ ຄະນະກຳມາທິການ ຢູໂຣບ ບໍ່ນຳເອົາ ສເປນ ໄປຂຶ້ນສານໃນປີກາຍນີ້ ຍ້ອນມົນລະພິດ ທາງອາກາດທີ່ຮ້າຍແຮງຂອງເຂົາເຈົ້າ ໃນນະຄອນຫຼວງ ແລະ ເມືອງ ບາເຊໂລນາ, ຄື ກັບທີ່ເຂົາເຈົ້າໄດ້ເຮັດກັບປະເທດ ຝຣັ່ງ, ເຢຍຣະມັນ ແລະ ສະຫະລັດຣາດຊະອານະ ຈັກ ອັງກິດ ປ້າຍປະທ້ວງຂອງຜູ້ປະທ້ວງໄດ້ຂຽນວ່າ “ໃຊ້ລົດໜ້ອຍລົງ, ອາກາດດີຂຶ້ນ” ຫຼື “ຫ້ອງ ການເທດສະບານໃໝ່ ເປັນອັນຕະລາຍຢ່າງແຮງ ຕໍ່ສຸຂະພາບຂອງເຈົ້າ” ໃນເວລາທີ່ຜູ້ ປະທ້ວງພາກກັນຍ່າງຜ່ານໃຈກາງເມືອງ ດ້ວຍອາຍຮ້ອນ 40 ອົງສາແຊລຊຽສ, ຕອນ ທີ່ຄື້ນຄວາມຮ້ອນຄັ້ງໃຫຍ່ໄດ້ພັດເຂົ້າທະວີບ ຢູໂຣບ ເຈົ້າຄອງນະຄອນ ຫົວອະນຸລັກນິຍົມຄົນໃໝ່ ທ່ານ ໂຮເຊ ຫຼຸຍ ມາຕີເນສ-ອາລເມດາ ໄດ້ປະຕິເສດບູລິມະສິດຂອງມາດຕະການ “Madrid Central” ໃນລະຫວ່າງການໂຄ ສະນາຫາສຽງຂອງທ່ານ, ໂດຍເວົ້າວ່າ ມັນບໍ່ໄດ້ເຮັດຫຍັງໃນການຫຼຸດຜ່ອນມົນລະພິດ ແລະ ມີສ້າງຄວາມລຳຄານໃຫ້ຄົນໃນທ້ອງຖິ່ນ ແຕ່ນັບຕັ້ງແຕ່ທ່ານໄດ້ເຂົ້າກຳອຳນາດ ດັ່ງກັບພາກສ່ວນນຶ່ງຂອງພັນທະມິດ ຊີອູດາ ດານອສ (Ciudadanos) ທີ່ນິຍົມແນວທາງກາງຂວານັ້ນ, ຫ້ອງການເທດສະບານ ແມ່ນໄດ້ຜ່ອນນ້ຳສຽງຂອງເຂົາເຈົ້າລົງ, ໂດຍເວົ້າວ່າ ເຂົາເຈົ້າແມ່ນກຳລັງພະຍາ ຍາມ ທີ່ຈະປະຕິຮູບລະບົບທີ່ບໍ່ໄດ້ເຮັດວຽກຢ່າງຖືກຕ້ອງ, ທີ່ໄດ້ອອກຄ່າປັບໄໝຢ່າງ ຜິດພາດນັ້ນ ເມື່ອລະບົບດັ່ງກ່າວໄດ້ເປີດໃຊ້ໃນເດືອນພະຈິກທີ່ຜ່ານມາ, ນະຄອນຫຼວງ ມາດຣິດ ກໍໄດ້ເດີນຕາມຮອຍຂອງບັນດາຕົວເມືອງໃນ ຢູໂຣບ ເຊັ່ນນະຄອນຫຼວງ ລອນດອນ, ສຕັອກໂຮມ ຫຼື ມິລານ ທີ່ໄດ້ຕັ້ງຂໍ້ຈຳກັດດ້ານການສັນຈອນໃນບັນດາໃຈກາງເມືອງ ຂອງເຂົາເຈົ້າ ແຕ່ໃນເມື່ອກໍລະນີທີ່ຜູ້ຂັບລົດທັງຫຼາຍ ສາມາດຈ່າຍຄ່າເຂົ້າໄປໃນເຂດທີ່ວ່ານີ້ໄດ້ນັ້ນ, ນະຄອນຫຼວງ ມາດຣິດ ແມ່ນໄດ້ເອົາບາດກ້າວເພີ່ມເຕີມໄປອີກ, ໂດຍການຫ້າມລົດ ຫຼາຍຄັນຈາກການເຂົ້າໄປໃນໃຈກາງເມືອງທັງໝົດ ແລະ ປັບໄໝເຂົາເຈົ້າຈະເຂົາເຈົ້າ ເຂົ້າໄປ